ai4bharat/Pralekha huggingface dataset:
وزیراعظم کا دفتر
پی ایم کیئرس کے توسط سے ملک میں پبلک صحتی سہولتی مراکز پر 551 پی ایس اے آکسیجن پیداواری پلانٹس قائم کیے جائیں گے
ملک بھر کے ضلع صدر دفاتر میں سرکاری ہسپتالوں میں آکسیجن پیداواری پلانٹس قائم کیے جائیں گے
ان پلانٹوں کو جلد سے جلد شروع کیا جائے گا: وزیر اعظم
ان آکسیجن پلانٹوں سے ضلع صدر دفاتر میں ہسپتالوں میں آکسیجن کی بلاروکاوٹ دستیابی ممکن ہو سکے گی
نئی دہلی، 25 اپریل 2021: ہسپتالوں میں آکسیجن کی دستیابی میں اضافہ کرنے کی وزیر اعظم کی جانب سے دی گئی ہدایات کے تحت، پی ایم کیئرس فنڈ نے ملک میں عوامی صحتی سہولتی مراکز میں 551 کلی طور پر وقف پی ایس اے  طبی آکسیجن پیداواری پلانٹوں کے قیام کے لئے سرمایہ کی تخصیص کی اصولی طور پر منظوری دے دی ہے۔ وزیر اعظم نے ہدایت جاری کی ہے کہ ان پلانٹوں کو جلد سے جلد شروع کیا جائے۔ انہوں نے کہا کہ ان پلانٹوں سے ضلعی سطح پر آکسیجن کی دستیابی کو یقینی بنانے میں کافی مدد ملے گی۔
کلی طور پر وقف یہ پلانٹس مختلف ریاستوں/ مرکز کے زیر انتظام علاقوں میں ضلع صدر دفاتر میں شناخت شدہ ہسپتالوں میں قائم کیے جائیں گے۔ خریداری کا عمل صحت و کنبہ بہود کی وزارت کے توسط سے انجام دیا جائے گا۔
پی ایم کیئرس فنڈ نے اس سال کی شروعات میں ملک میں عوامی صحتی سہولتی مراکز میں کلی طور پر وقف اضافی 162 پریشر سوئنگ ایڈسارپشن  طبی آکسیجن پلانٹس کی تنصیب کے لئے 201.58 کروڑ روپئے مختص کیے تھے۔
ضلع صدر دفاتر کے سرکاری ہسپتالوں میں پی ایس اے آکسیجن پیداواری پلانٹس قائم کرنے کا اہم مقصد عوامی صحتی نظام کو مزید مستحکم بنانا اور اس امر کو یقینی بنانا ہے کہ ان میں سے ہر ایک ہسپتال میں کیپٹیو آکسیجن کی ضرورتیں پوری ہو سکیں ۔ اس کے علاوہ، رقیق طبی آکسیجن  کیپٹیو آکسیجن پیداواریت کے ’’ٹاپ اپ‘‘ کے طور پر کام کرے گا۔ اس طرح کا نظام اس امر کو یقینی بنا سکے گا کہ ضلع کے سرکاری ہسپتالوں کو آکسیجن کی فراہمی میں اچانک رکاوٹ پیدا نہ ہو سکے اور کورونا مریضوں و دیگر ضرورت مند مریضوں کے لئے بلاروکاوٹ آکسیجن دستیاب ہوسکے۔
صدر جمہوریہ کا سکریٹریٹ
صدرجمہوریہ ہند نے رحم دلی کے بارے میں پہلی عالمی یوتھ کانفرنس کا افتتاح کیا
نئی دہلی 23 اگست ۔صدرجمہوریہ ہند جناب رام ناتھ کووند نے آج  نئی دلی میں رحم دلی کے بارے میں پہلی عالمی یوتھ کانفرنس کا افتتاح کیا۔
حاضرین سے خطاب کرتے ہوئے صدرجمہوریہ نے کہا کہ مہاتما گاندھی محض ایک عظیم لیڈر اور ویژنری ہی نہیں تھے بلکہ وقت کے معیار پر کھرے اترنے والے کچھ نظریات اوراقدار کے سچے پیروکار بھی تھے۔ ہم مہاتما گاندھی کو ٹائم مشین میں رکھ کر انہیں انسانی وجود کے کسی بھی دور میں بھیجیں گے تو ہم انہیں موزوں پائیں گے ۔یہ بات اس دور پر بھی صادق آتی ہے ،جس میں ہم رہ رہے ہیں۔ گاندھی جی ہمارے موجودہ دور کے مسائل مثلاََ امن اور رواداری کی ضرورت ،دہشت گردی اور آب وہوا کی تبدیلی کے معاملے میں بھی بہت زیادہ موزوں ہیں۔
صدرجمہوریہ نے کہا کہ آج ہم دنیا میں جو جھگڑے اور تشدددیکھ رہے ہیں ، اکثر ان کی جڑیں تعصب میں ملتی ہیں۔ اس کی وجہ سے ہم دنیا کو’’ ہم بنام وہ ‘‘ کے چشمے سے دیکھتے ہیں۔گاندھی جی کے نقش قدم پر چل کر ہمیں اپنے بچوں کو ان لوگوں کے ساتھ گھلنے ملنے دینا چاہئے ، جنہیں ہم ’ وہ ‘ کے زمرے میں رکھتے ہیں۔زیادہ سے زیادہ گھلنے ملنے سے ہی ایک حساس مفاہمت پیدا ہوگی ،جو ہمیں تعصبات پر قابو پانے میں مدد کرے گی۔
صدر جمہوریہ نے کہا کہ تعلیم بھی ہمارے تعصبات پر قابو پانے میں اہم رول ادا کرسکتی ہے ۔ ہمیں اپنے نظام تعلیم کی حدود ،مقاصد اور ڈھانچے کا اندازہ یا قدر کرنے اور ان پر کام کرنے کی ضرورت ہے ۔ تعلیم کو محض خواندگی سے بہت آگے لے جانے کی ضرورت ہے ۔ تعلیم کو نوجوانوں کو اپنے اندر تحقیق کرنے کے چیلنج کو قبول کرنے کی سہولت فراہم کرنی چاہئے اور ان میں اندرونی طاقت پید ا کرنی چاہئے تاکہ وہ دوسروں کی مشکلات کو سمجھ سکیں اور ان کے ساتھ ہمدردی کا اظہار کرسکیں ۔ہمیں نوجوانوں کی تعلیم اس طرح کرنی چاہئے کہ وہ طبقے اور نسل کی حدود کا مقابلہ کرسکیں اور انہیں پار کرسکیں ۔ہمیں انہیں ایسی تعلیم دینے کی ضرورت ہے جو ڈھانچے سے متعلق ناانصافیوں اور عدم مساوات کا حل تلاش کرنے کی تخلیقی صلاحیت ان میں پیداکرے ۔ ہمیں ایسی تعلیم کی ضرورت ہے جو ہمارے جذبات اور احساسات کو چھو سکے ۔
صدر جمہوریہ نے کہا کہ اس کانفرنس کے ذریعہ دنیا بھر کے نوجوان لیڈر یکجا ہوئے ہیں۔ انہوں نے کہا کہ یہ نوجوان لیڈر اور ان کی طرح کے لاکھوں مردو خواتین کے سامنے دنیا کو رحم دل ، ہمدر د اور پُر امن بنانے کا مقصد بہت اہم ہے ۔ انہوں نے ا س بات پر اعتماد ظاہر کیا کہ اس کانفرنس میں نوجوان لیڈر جو کچھ سیکھیں گے اور جو کچھ تجربات حاصل کریں گے اس سے وہ باقی دنیا کے لئے رحم دلی کے سفیر بن کر جائیں گے۔
رحم دلی کے بار ے میں پہلی عالمی یوتھ کانفرنس کا اہتمام یونیسکو ، مہاتما گاندھی انسٹی ٹیوٹ آف ایجوکیشن فار پیس اینڈ سسٹین ایبل ڈیولپمنٹ فروغ انسانی وسائل کی وزارت کے ذریعہ عالمی سطح پر نوجوانوں میں اہم اہلیتوں  کو پروان چڑھانے کے مقصدسے کیا گیا ہے تاکہ وہ ترغیب حاصل کریں ، بااختیار بنیں ،اپنے اندر تبدیلی لائیں اور اپنے علاقوں میں دیر پا
امن قائم کرسکیں ۔اس کانفرنس میں 27 سے زیادہ ممالک سے نوجوان لیڈر شرکت کررہے ہیں ۔
۰۰۰۰۰۰۰۰۰۰۰۰۰۰۰۰۰۰۰۰۰
U-3837
(Visitor Counter : 84
بھارتی چناؤ کمیشن
عام انتخابات ۔ 2019 کے پا نچویں مرحلے کے تحت جموں و کشمیر کے لداخ اور اننت ناگ پارلیمانی حلقوں میں پولنگ
گزشتہ عام انتخابات کے بعد سے لداخ پارلیمانی حلقے کے رائے دہندگان کی تعداد میں 3.03 فیصد کا اضافہ
لداخ سے چار امید وار اور اننت ناگ پارلیمانی حلقے سے 18 امید وار میدان میں
لداخ اور اننت ناگ پارلیمانی حلقوں کے پانچویں مرحلے کے انتخابات کے لئے 1,254 پولنگ اسٹیشن قائم
نئی دلّی ، 03 مئی الیکشن کمیشن آف انڈیا کی ویب سائٹ کے مطابق عام انتخابات ۔ 2019 کے پانچویں مرحلے کے تحت جموں و کشمیر کے اننت ناگ پارلیمانی انتخابی حلقے کے تیسرے حصے میں، کرگل اور لیہہ اضلاع  کے ساتھ شوپیان اور پلوامہ اننت ناگ  میں بھی 06 مئی کو ووٹ ڈالے جائیں گے ۔لداخ اور اننت ناگ پارلیمانی انتخابی حلقے کی تمام نشستیں عام زمرے سے تعلق رکھتی ہیں ۔
سی ای او  کی ویب سائٹ کے ذرائع کے اعداد و شمار کے مطابق ان دونوں پارلیمانی انتخابی حلقوں میں عام رائے دہندگان کی تعداد 6,93,692 ہے جس میں سے عام مرد رائے دہندگان کی تعداد 3,57,879 ہے جبکہ عام خواتین رائے دہندگان کی تعداد 3,35,799 ہے جبکہ 14 رائے دہندگان کا تعلق تیسری جنس سے ہے ۔ 3806 رائے دہندگان بر سر کار ہیں جبکہ 4388 رائے دہندگان معذور  ہیں ۔ اس مرحلے کی پولنگ کے لئے دونوں پارلیمانی انتخابی حلقوں میں کل 1254 پولنگ اسٹیشن قائم کئے گئے ہیں ۔
الیکشن کمیشن آف انڈیا کی ویب سائٹ کے مطابق عام انتخابات 2014 میں لداخ پارلیمانی انتخابی حلقے میں رائے دہندگان کی کل تعداد 1,66,763 تھی جو کہ عام انتخابات ، 2019 میںبڑھ کر اب 1,71,819 ہو گئی ہے ۔ گزشتہ انتخابات کے مقابلے میں یہ تعداد 5056 رائے دہندگان یعنی 3.03 فیصد اضافے کا مظہر ہے ۔
الیکشن کمیشن آف انڈیا کی ویب سائٹ پر دستیاب فارم 7 اے کے مطابق لداخ پارلیمانی انتخابی حلقے سے چار امید وار اور اننت ناگ پارلیمانی انتخابی حلقے سے 18مختلف سیاسی پارٹیوں کے امید وار میدان میں ہیں ۔
۔ ۔ ۔ ۔ ۔ ۔
U . 2030
(Visitor Counter : 47
وزیراعظم کا دفتر
مرکزی حکومت آسام میں سیلاب کی صورتحال کی مسلسل نگرانی کر رہی ہے اور ہر ممکن مدد فراہم کرنے کے لیے ریاستی حکومت کے ساتھ مل کر کام کر رہی ہے: وزیر اعظم
وزیر اعظم جناب نریندر مودی نے کہا ہے کہ مرکزی حکومت آسام میں سیلاب کی صورتحال پر مسلسل نظر رکھے ہوئے ہے اور اس چیلنج پر قابو پانے کے لیے ہر ممکن مدد فراہم کرنے کی غرض سے ریاستی حکومت کے ساتھ مل کر کام کر رہی ہے۔
سلسلہ وار ٹوئیٹس میں وزیر اعظم نے کہا؛
’’ گزشتہ چند دنوں کے دوران آسام کے کچھ حصوں میں شدید بارش کی وجہ سے سیلاب دیکھنے میں آیا ہے۔ مرکزی حکومت آسام کی صورتحال پر مسلسل نظر رکھے ہوئے ہے اور اس چیلنج پر قابو پانے کی غرض سے ہر ممکن مدد فراہم کرنے کے لیے ریاستی حکومت کے ساتھ مل کر کام کر رہی ہے۔‘‘
’’ فوج اور این ڈی آر ایف کی ٹیمیں سیلاب سے متاثرہ علاقوں میں موجود ہیں۔ وہ انخلاء کی کارروائیاں انجام دے رہی ہیں اور متاثرہ لوگوں کی مدد کر رہی ہیں۔ فضائیہ نے انخلاء کے عمل کے حصے کے طور پر 250 سے زیادہ پروازیں کی ہیں۔‘‘
’’ وزیراعلی ہیمنت بسوا،آسام حکومت کے وزراء اور اہلکار اضلاع میں چوبیس گھنٹے کام کر رہے ہیں اور متاثرین کی مدد کر رہے ہیں۔ میں متاثرہ علاقوں میں موجود تمام لوگوں کی حفاظت اور خیروعافیت کے لیے دعا کرتا ہوں اور ایک بار پھر ہر ممکن تعاون کا یقین دلاتا ہوں۔‘‘
ماحولیات، جنگلات اور موسمیاتی تبدیلی کی وزارت
شیروں کی اموات کے بارے میں وضاحت
میڈیا کی چندرپورٹوں میں سال 2021 کے دوران شیروں کی اموات کا ذکرکیا گیا ہے ، جوکہ ملک میں شیروں کے تحفظ کے نظریہ کے خلاف ہے ۔
یہ بات تو صحیح ہے کہ ان رپورٹوں میں نیشنل ٹائیگر کنزرویشن اتھارٹی کی ویب سائٹ پر دستیاب اعداد وشمار کو استعمال کیاگیا ہے، لیکن جس طرح سے ان اعدادوشمار کو پیش کیا گیا ہے ، ان سے خوف وہراس پیدا ہوتا ہے اور اس سلسلے میں یہ احتیاط بھی نہیں برتی گئی کہ ملک میں شیروں کی اموات کے سلسلے میں کیا ، کیا جانا چاہئے اورشیروں کے تحفظ کےسلسلے میں حکومت ہند کی مسلسل تکنیکی اور مالیاتی امداد کے نتیجے میں قدرتی طور پر کیا فائدے حاصل ہوئے ہیں۔
نیشنل ٹائیگر کنررویشن اتھارٹی کے ذریعہ حکومت ہندکی کوششوں کےنتیجے میں شیروں کو ختم ہونے سے بچالیا گیا ہے ۔اس بات کی شہادت 2006،2010،2014 اور 2018 میں کل ہندسطح پر شیروں کی تعداد کے 4سالہ تخمینے کے نتائج سے ملتی ہے۔ ان نتائج سے ظاہر ہوتا ہے کہ شیروں کی تعدادمیں صحت مند سالانہ اضافے کی شرح 6 فیصد ہے، جن میں قدرتی نقصانات کا خیال رکھا گیا ہے اور بھارت کے معاملے میں علاقے کی صلاحیت کا اندازہ لگاتے ہوئے شیروں کو محفوظ مقامات پر رکھا گیا ہے ۔
سال 2012 سے 2021 تک کی مدت کے دوران دیکھا گیا ہےکہ ملک میں اوسطاََ سالانہ تقریباََ 98 شیروں کی اموات ہوتی ہیں، جس میں ان کی افزائش کی زبردست شرح سے توازن قائم ہوجاتا ہے۔اس کے علاوہ نیشنل ٹائیگر کنزویشن اتھارٹی نے مرکز کی اسپانسر کردہ اسکیم پروجیکٹ ٹائیگر کے تحت شیروں کے شکار کوروکنے کے لئے کئی اقدامات کئے ہیں ، جن سے اس سلسلے میں کافی کنٹرول کیا گیاہے، جوکہ مصدقہ شکار اور پکڑے جانے کے معاملات کی تعداد سے ظاہر ہے۔
نیشنل ٹائیگر کنزرویشن اتھارٹی نے اب تک شفافیت کے اعلیٰ ترین معیارات کو برقرار رکھا گیا ہے اور اپنی ویب سائٹ کے ساتھ ساتھ ڈیڈی کیٹیڈ پورٹل : www.tigernet.nic.in کے ذریعہ بھی شہریوں کو شیرو ں کی اموات کے اعداد وشمار دستیاب کرائے ہیں تاکہ عوام اگر چاہیں تو صورتحال کا منطقی جائزہ لے سکیں ۔
خبروں میں بتایا گیا ہے کہ شیروں کی اموات کے 126 واقعات میں 60 شیروں کی موت شکاریوں ، حادثات ،محفوظ علاقوں کے باہر انسان اور جانوروں کے ٹکراؤ کی وجہ سے ہوئی ۔ اس کی رپورٹنگ کرتے وقت شیروں کی اموات کی وجہ بتانے کے طریقے کو نظر انداز کیا گیا۔
اس معاملے میں یہ بتانا ضروری ہوگیا ہے کہ این ٹی سی اے کا اپنے معیاری طریق عمل کے ذریعہ شیر کی موت کی وجہ بتانے کا ایک سخت پروٹوکول ہے، جس کو اس وقت تک غیر فطری سمجھا جاتاہے جب تک کہ متعلقہ ریاست نے نیکروپسی رپورٹ کے ساتھ ساتھ فوٹو گراف اور واقعاتی شہادتوں کے علاوہ ہسٹوپیتھولوجیکل اور فورنسک جانچ کی رپورٹ جمع کراتے ہوئے دوسر ی بات کو ثابت نہ کیا جائے ۔ان دستاویزات کے مفصل تجزیہ کے بعد ہی ٹائیگر ریزرو کے باہر 60 شیروں کی موت کی وجہ کا تعین کیا جاسکتا ہے۔
توقع کی جاتی ہے کہ میڈیا ان حقائق سے ملک کو واقف کرائے گاتاکہ کوئی سنسنی نہ پھیلے اور شہریوں کو ایسانہ لگے کہ خطرے کی کوئی بات ہے ۔
نائب صدر جمہوریہ ہند کا سکریٹریٹ
نائب صدر جمہوریہ نے نوروز کے موقعے پر عوام کو مبارکباد دی
نئی دہلی،16 اگست ، 2020 / نائب صدر جمہوریہ ہند جناب ایم وینکیا نائیڈو نے ایک پیغام کے ذریعے نوروز کے موقع پر عوام کو مبارکباد دی ہے۔
پیغام کا پورا متن مندرجہ ذیل ہیں :
میں نوروز کے مبارک موقع پر اپنے ملک کے عوام کو گرم جوشی کے ساتھ مبارکباد دیتا ہوں، جس سے پارسی نئے سال کا آغاز ہوتا ہے۔پارسی برادری کا ثقافتی گوناگونیت، جو بھارت میں پائی جاتی ہیں، میں ایک خاص مقام ہے ۔
بھارت کی پارسی برادری نے اپنی محنت اور خود کو وقف کر دینے کے ذریعے ملک کی تعمیر میں بیش بہا تعاون دیا ہے۔ پارسی نیا سال جس سے موسم بہار کا آغاز ہوتا ہے، تجدید اور خوشیوں بھری ایک تقریب ہے۔ نوروز کو اُس کی اصل روح کے ساتھ منائے جانے کا مطلب اچھے خیالات کو اپنانا، اچھے کام کرنا، سچائی کے ساتھ زندگی گزارنا اور سبھی راستوں پر چلنا ہے۔
بھارت اور دنیا کووڈ – 19 وبا کے خلاف ایک انتھک لڑائی لڑ رہے ہیں۔ اگرچہ نوروز کنبوں اور دوستوں کے لیے یکجا ہونے ، عبادت کرنے اور جشن منانے کا ایک موقع ہے، لیکن اس سال ہمیں اعتدال کے ساتھ یہ تقریبات منانی پڑیں گی، جو ہمارے گھروں تک محدود ہیں۔ ہمیں تقریبات کے دوران ایک دوسرے سے دوری برقرار رکھنے اور ذاتی صفائی ستھرائی کے حفاظتی اصولوں پر بھی سختی سے عمل کرنا چاہیے۔
یہ تہوار ہماری زندگیوں میں دوستی ، خوشحالی اور خوشیاں لے کر آئے۔
۔۔۔۔۔۔۔۔۔۔۔۔۔۔۔۔۔۔
م ن ۔ اس۔ ت ح ۔
2020۔08۔16
U – 4562
(Visitor Counter : 122
وزیراعظم کا دفتر
وزیر اعظم نے معروف کامیڈین راجو سریواستو کے انتقال پر تعزیت کا اظہار کیا
وزیر اعظم جناب نریندر مودی نے معروف کامیڈین راجو سریواستو کے انتقال پر تعزیت کا اظہار کیا ہے۔
وزیر اعظم نے ٹویٹ کیا؛
’’راجو سریواستو نے ہنسی، مزاح اور مثبتیت سے ہماری زندگیوں کو منور کیا۔ وہ بہت جلد ہم سے رخصت ہو گئے لیکن وہ اپنے برسوں کے بھرپور کام کی بدولت لاتعداد لوگوں کے دلوں میں زندہ رہیں گے۔ ان کا انتقال افسوسناک ہے۔ ان کے اہل خانہ اور مداحوں کے تئیں تعزیت۔ اوم شانتی‘‘۔
۔۔۔۔۔۔۔۔۔۔۔
ش ح۔ م م ۔ ن ا۔
U-10506
(
سماجی انصاف اور تفویض اختیارات کی وزارت
مرکزی وزیر مملکت نے 1155 دیویانگجن اور 586 بزرگ شہریوں کو 8454 ایڈز اور معاون آلات فراہم کرنے کے لیے بھرت پور  میں تقسیم کیمپ کا افتتاح کیا
سماجی انصاف اور تفویض اختیارات کی مرکزی وزیر مملکت محترمہ پرتیما بھومک نےسماجی انصاف اورتفویض اختیارات کی وزارت،حکومت ہند کی راشٹریہ وایوشری یوجنا کے تحت آج اے ڈی آئی پی اسکیم کے تحت دویانگجن اور بزرگ شہریوں کو ایڈز اور معاون آلات کی تقسیم کےلئے بھرت پور ضلع میں سماجک ادھیکاریتا شیویر کا افتتاح کیا۔اس کیمپ کا انعقاد معذور افراد کو بااختیار بنانے کے محکمے  نے آرٹیفیشیل لمبس  مینوفیکچرنگ کارپوریشن آف انڈیا  کے اشتراک سے کیا تھا، جو سماجی انصاف اور بااختیار بنانے کی وزارت، حکومت ہند کے تحت ایک پی ایس یو منیرتنا دوم ہے جوضلعی انتظامیہ، بھرت پور  آڈیٹوریم، کرشنا نگر، بھرت پور ضلع، راجستھان میں واقع ہے۔
اے ایل آئی ایم سی او کی طرف سے ضلع بھرت پور میں 10 نومبر سے 16 نومبر 2021 تک مختلف مقامات پر منعقد امدادی کیمپ میں کُل 1741 استفادہ کنندگان ،جن میں 1155 دیویانگجن اور 586 بزرگ شہریوں کی نشاندہی کی گئی ہے ،جن میں اے ڈی آئی پی اسکیم اور حکومت ہند کی راشٹریہ وایوشری یوجنا  کے تحت 304 لاکھ روپے کی مختلف قسم کی ایڈز اور امدادی آلات فراہم کیے جاچکے ہیں۔
تقریب میں مہمان خصوصی محترمہ پرتما بھومک نے جلسے سے خطاب کرتے ہوئے کہا کہ آج یہ تقریب ہمیں سماج کے پسماندہ طبقے، دیویانگجن اور ملک کی بزرگ آبادی کو بااختیار بنانے کے وزیر اعظم کے وژن کی طرف ایک قدم آگے لے جارہی ہے۔ ہماری وزارت دیویانگجن اور بزرگ شہریوں کی بہبود کے لیے مسلسل کام کر رہی ہے اور انہیں سوسائٹی کے مرکزی دھارے سے جوڑنے کے لیے پرعزم ہے۔ مرکزی وزیر مملکت نے کہا کہ اگر ریاستی حکومت اور بھرت پور کے ضلعی حکام بھرت پور ضلع میں ڈی ڈی آر سی کھولنے کی تجویز پیش کرتے ہیں تو ان کی وزارت دیویانگجن اور اس علاقےکے بزرگ شہریوں کے مفاد میں جلد از جلد اس سہولت کو کھولنے کے لیے مکمل تعاون فراہم کرے گی۔
بھرت پور کی ممبر پارلیمنٹ  محترمہ رنجیتا کولی نے بھی اس تقریب سے خطاب کیا اور مرکزی وزیر مملکت اور حکومت ہند کا اپنے حلقہ انتخاب میں تقسیم کیمپ منعقد کرنے پر شکریہ ادا کیا جو یقینی طور پر دیوگجن اور بزرگ شہریوں کو بااختیار بنانے میں مدد کرے گا۔
بلاک لیول پر تشخیصی کیمپ کے دوران رجسٹرڈ فالو اپ ڈسٹری بیوشن کیمپ میں مختلف قسم کے معاون آلات جو کہ شناخت شدہ دیویانگجن اور بزرگ شہریوں کو تقسیم کیے جائیں گے ۔
110 موٹرائزڈ ٹرائی سائیکلوں کے علاوہ دیگر مختلف قسم کے معاون آلات جو کہ بلاک سطح پر تشخیصی کیمپوں کے دوران رجسٹرڈ دیویانگجن اور بزرگ شہری استفادہ کنندگان میں تقسیم کیے جائیں گے جن میں روایتی ٹرائی سائیکل، وہیل چیئر، بیساکھی، واکنگ اسٹکس، رولیٹرز، اسمارٹ فون، اسمارٹ کین، بریل کٹ، بریل کین، سی پی چیئر، ایم ایس آئی ای ڈی کٹ، اے ڈی ایل کٹ ، سماعت کے آلات ، مصنوعی اعضاء، کموڈ کے ساتھ وہیل چیئر، کموڈ کے ساتھ بیت الخلا، نی بریس ، اسپائنل سپورٹ، فٹ کیئر یونٹ، ایل ایس بیلٹس، سلیکون کشن، ٹیٹراپوڈ، واکر، چشمے اور دانت شامل ہیں۔
اس تقریب کے دوران ضلع انتظامیہ کے سینئر افسران جناب سنور مل ورما، ڈویژنل کمشنر جناب آلوک رنجن، ضلع کلکٹر، بھرت پور اور اے ایل آئی ایم سی او بھی موجود تھے۔
سماجی انصاف اور تفویض اختیارات کی وزارت
معذور افراد کو بااختیار بنانے کے لیے قومی ایوارڈ
معذور افراد کے بااختیار بنانے کے محکمے نے 14 جولائی 2022 کو ایک اشتہار شائع کیا ہے ،جس میں 15 جولائی سے 28 اگست 2022 تک ایوارڈز پورٹل  پر آن لائن کے واسطے سے سال 2021 اور 2022 کے قومی ایوارڈز کے لیے درخواستیں طلب کی گئی ہیں۔ اشتہار محکمہ کی ویب سائٹ - www.disabilityaffairs.gov.in پر دستیاب ہے۔ مذکورہ ایوارڈز کے لیے درخواستیں/نامزدگیاں بھیجنے کے لیے 19 جولائی 2022 کو ریاستی/ مر کز کے زیر انتظام علاقوں کی حکومتوں اور دیگر کو خطوط بھیجے گئے ہیں۔
۔۔۔۔۔۔۔۔۔۔۔۔۔۔۔۔۔۔۔۔۔۔۔

U-8304
(Visitor Counter : 105
بھارت کا مسابقتی کمیشن
سی سی آئی نے پیلیپر ہولڈ کو ، ایس اے آر ایل کے ذریعے آئی بی ایس سافٹ ویئر پرائیویٹ لمیٹیڈ کے کچھ حصص کے حصول کی منظوری دی
بھارت کے مسابقتی کمیشن  نے پلیپر ہولڈکو ایس اے آر ایل کے ذریعے آئی بی ایس سافٹ ویئر پرائیویٹ لمیٹیڈ میں کچھ حصص کے حصول کو منظوری دے دی ہے۔
بلیک اسٹون انک  کی ایک پورٹ فولیو کمپنی ٹیک ویئر سنگا پور ہولڈنگز پرائیویٹ لمیٹیڈ سے تمام دستیاب پوسٹ ٹرانسفر حصص کی بنیاد پر  کے ذریعے کل جاری کردہ حصص کے سرمائے کا تقریباً 30 فیصد کا مجوزہ مجموعہ آئی بی ایس سافٹ ویئر پرائیویٹ لمیٹیڈ ہونے سے متعلق ہے ۔
ایکوائرر ایک خاص مقصد کی گاڑی ہے ، جو مکمل طور پر بالواسطہ طور پر سرمایہ کاری فنڈز کی ملکیت ہے اور اسے اپیکس پارٹنرس ایل ایل پی  نے تجویز کیا ہے۔ اے پی ایک محدود شراکت داری والی فرم ہے ، جسے برطانیہ کے قوانین کے تحت شامل کیا گیا ہے اور یہ متعدد اداروں کی اصل فرم ہے ، جو متعدد صنعتی شعبوں میں سرمایہ کاری کرنے والے نجی ایکویٹی فنڈز کو سرمایہ کاری کی مشاورتی خدمات فراہم کرتی ہے۔ ایکوائرر نہ تو بھارت میں سرگرم ہے اور نہ ہی بھارت میں اس کی کوئی منصوبہ بند کاروباری سرگرمیاں ہیں۔
ٹارگٹ کمپنی آئی بی ایس گروپ آف کمپنیز  کی پیرنٹ کمپنی ہے ، جو بنیادی طور پر ایوی ایشن انڈسٹری اور ٹریول انڈسٹری میں سافٹ ویئر وینڈر کے طور پر سرگرم ہے۔ ٹارگٹ کمپنی اپنے موجودہ کلائنٹس کو بنیادی طور پر ہوا بازی، ٹور اور کروز، مہمان نوازی اور توانائی کے وسائل کی صنعتوں میں آئی ٹی خدمات بھی فراہم کرتی ہے۔
ٹارگٹ گروپ ، بنیادی طور پر عالمی سطح پر ٹریول انڈسٹری میں سافٹ ویئر حل طریقۂ کار فراہم کرنے والے گروپ کے طور پر سرگرم ہے ، جو ہوا بازی، ٹور اور کروز، مہمان نوازی اور توانائی کے وسائل کی صنعتوں میں گاہکوں کے لیے مشن کے طور پر اہم آپریشنز کا بندوبست کرتا ہے۔ ایوی ایشن انڈسٹری کے لیے ٹارگٹ گروپ کے الگ الگ طریقۂ کار بنیادی طور پر بیڑے اور عملے کے آپریشنز، ہوائی جہاز کی دیکھ بھال، مسافروں کی خدمات، لائلٹی پروگرام، ملازمین کے سفر اور ایئر کارگو کے بندوبست کی ذمہ داری شامل ہے ۔ ٹارگٹ گروپ ایک ریئل ٹائم بی ٹو بی اور بی ٹو سی ڈسٹری بیوشن پلیٹ فارم بھی چلاتا ہے ، جو مہمان نوازی کمپنیوں اور چینلز کے عالمی نیٹ ورک کو ہوٹل کے کمرے فراہم کرتا ہے۔ ٹور اور کروز انڈسٹری پر توجہ مرکوز کی گئی ہے ۔ یہ گروپ صارفین پر مبنی ہے ، جو ڈیجیٹل پلیٹ فارم فراہم کرتا ہے ، جس میں ساحل، آن لائن اور آن بورڈ طریقے شامل ہیں۔
اس کے علاوہ، یہ گروپ بنیادی طور پر اپنے موجودہ بیرونی صارفین کو آئی ٹی خدمات فراہم کرتا ہے ۔ اس طرح مشاورت، ڈاٹا کی منتقلی، جانچ اور نئی ایپس بنانے کے لیے ضروری معاونت کرتا ہے۔ ٹارگٹ گروپ کا مشاورتی اور ڈیجیٹل تبدیلی کا کاروبار ، اپنے ڈومین کے علم، ڈیجیٹل ٹیکنالوجیز اور انجینئرنگ سے فائدہ اٹھاتے ہوئے ، اپنے گاہکوں کے ڈیجیٹل تبدیلی کے کام میں پیش رفت کرنے پر مرکوز ہے۔
سی سی آئی کا تفصیلی حکم عنقریب جاری کیا جائے گا۔
۔۔۔۔۔۔۔۔۔۔۔۔۔۔۔۔۔۔
ش ح۔ ا س ۔ ع ا
U.No. 8471
(Visitor Counter : 45
وزارت دفاع
رکشا منتری کاآئی اے ایف کمانڈروں کی کانفرنس سے خطاب کیا
عزت مآب رکشا منتری جناب راج ناتھ سنگھ نے آج نئی دہلی میں ایئرہیڈکوارٹرس میں ایئرفورس کمانڈرس کانفرنس  کا افتتاح کیا۔ کانفرنس میں انڈین ایئرفورس کے دیگرکمانڈروں کے ساتھ ساتھ عزت مآب رکشا راجیہ منتری جناب اجے بھٹ اوردفاع کے سکریٹری ڈاکٹراجے کمارنے بھی شرکت کی ۔ سینئر کمانڈروں سے اظہارخیال کرتے ہوئے رکشا منتری نے کہا ہے کہ اے ایف سی سی میں جن موضوعات پرتبادلہ ٔ خیال کیاگیا وہ موجودہ حالات میں بہت اہم ہیں اورہم عصر موضوعات پر بھی تبادلہ ٔخیال کیاگیا اس میں ملک کو درپیش تمام چیلنجوں اور مسائل کا احاطہ کیاگیا۔ انھوں نے اس بات کی جانب توجہ دلائی کہ وہ انھیں اس بات سے خوشی ہوئی ہے کہ اعلیٰ حکام کی جانب سے دی گئی ہدایات پر کانفرنس میں جامع تبادلہ خیال کیاجارہاہے اوروہ تمام مستقبل کے لائحہ عمل کے لئے رہنما ثابت ہوں گی ۔ انھوں نے شمالی اورمغربی سرحدوں کو درپیش چیلنجوں کا احاطہ کیااورابھرتی ہوئی صور تحال میں کام کرنے کی اہل بھارتی مسلح فورسیز کے کام کرنے کے طریقے پراپنے اطمینان کا اظہارکیا۔
عزت مآب رکشامنتری نے آپریشن گنگا کے تحت بھارتی فضائیہ کی بھارتی شہریوں کو بحفاظت واپس لانے کی کوششوں کی تعریف کی ، جس کی ملک بھرمیں بھی ستائش کی گئی ہے ۔ انھوں نے کہا کہ موجودہ جغرافیائی سیاسی صورتحال نے ایک بارپھر اس بات کو اجاگرکیاہے کہ ملک میں دیسی طرز عمل کو اپنائے جانے کی ضرورت ہے ۔
چیف آف ایئراسٹاف ایرچیف مارشل وی آرچودھری نے اس کے بعد کمانڈروں سے خطاب کیا اوران سے سبھی چیلنجوں کے لئے تیاررہنے اورمختصر مدت میں کئی معاملوں سے نمٹنے کے اپنی صلاحیتوں کو وسعت پیداکرنے کو بھی کہا ۔ انھوں نے اثاثوں کے تحفظ اوروسائل کے زیادہ سے زیادہ استعمال کی ضرورت پربھی زوردیا اوراس کے علاوہ قومی سلامتی کو بڑھانے کے لئے مل کرکام کرنے پربھی زوردیا۔
ملک کی بڑھتی ہوئی ٹکنالوجی سے تیارکردہ ڈرون صنعت کوبڑھانے کی خاطراسے فروغ دینے کے لئے عزت مآب رکشامنتری نے ‘‘میہر بابا کمپٹیشن –II ’’کا آغاز کیا۔ اس مقابلے کا مقصد /ایئرکرافٹ آپریٹنگ سرفیس پردخل اندازی کرنے والی کوئی بھی بیرونی اشیاء کا پتہ لگانے کی خاطر ایک سورن ڈورن پرمبنی نظام کے لئے ٹکنالوجی کو فروغ دینا ہے ۔
تین روزہ کانفرنس کے دوران ایئرفورس کمانڈرس ایک اعلیٰ تکنیکی اورموجودہ آپریشن منظرنامے میں مستقبل کے چیلنجوں سے نمٹنے کے لئے اہم امور پربھی تبادلۂ خیال کریں گے ۔ اس کانفرنس کا موضوع ہے ‘‘انسانی وسائل کا زیادہ سے زیادہ استعمال ’’ اوراسمارت موثر انداز میں کا رروائیاں انجام دینے پرتوجہ مرکز کی جائیگی ۔
کانفرنس کے دوران ڈرونس سے درپیش خطرات کو کم کرنے پربھی غوروخوص کیاجائے گا۔
وزارت دفاع
نائیجیریا کے نو منتخب صدر جناب بولا احمد تینوبو کی تقریب حلف برداری میں شرکت کرنے کے لئے رکھشا منتری جناب راج ناتھ سنگھ 28-30 مئی 2023 کے درمیان نائجیریا کا دورہ کریں گے
کسی ہندوستانی وزیر دفاع کا مغربی افریقی ملک کا یہ پہلا دورہ ہے
رکشا منتری جناب راج ناتھ سنگھ 28-30 مئی 2023 کے درمیان نائیجیریا کا دورہ کریں گے تاکہ مغربی افریقی ملک کےنو منتخب صدر بولا احمد تینوبو کی حلف برداری کی تقریب میں شرکت کریں۔ جناب راج ناتھ سنگھ 29 مئی کو ابوجا کے ایگل اسکوائر میں حلف برداری کی تقریب میں شرکت کریں گے۔ وہ 28 مئی کو نائیجیریا کے سبکدوش ہونے والے صدر جناب محمدو بوہاری سے بھی ملاقات کریں گے۔
یہ کسی ہندوستانی وزیر دفاع کا نائیجیریا کا پہلا دورہ ہوگا۔ رکشا منتری کا دورہ دونوں ملکوں کے درمیان دوستی کے مضبوط رشتوں کو استوار کرنے میں ایک اہم سنگ میل ثابت ہوگا۔ ہندوستان اور نائیجیریا کے درمیان بڑھتے ہوئے دفاعی تعاون کو دیکھتے ہوئے، وزارت دفاع کے سینئر افسران اور اہم دفاعی پی ایس یوز کی اعلیٰ قیادت جناب راج ناتھ سنگھ کے ساتھ ہوگی۔ وہ نائیجیریا کی صنعت اور مسلح افواج کے نمائندوں کے ساتھ میٹنگ کریں گے تاکہ آلات اور پلیٹ فارمز کی نشاندہی کی جا سکے، جس کے ذریعے ہندوستانی دفاعی صنعت اس ملک کی ضروریات کی سپورٹ کر سکتی ہے۔
ایک اندازے کے مطابق نائیجیریا 50,000ہندوستانی کمیونٹی کے ارکان کا گھر ہے۔ رکشا منتری اس دورے کے دوران ابوجا میں ہندوستانی تارکین وطن سے خطاب کریں گی۔
ش ح۔ ا ک ۔ ج
Uno5526
(Visitor Counter : 71
صحت اور خاندانی بہبود کی وزارت
کورونا وائرس کو ٹریک کرنے کےلئے ڈیجیٹل پروسز
حکومت نے ملک میں کورونا اور دیگر متعدی بیماریوں کےمریضوں کی کھوج/تلاش کےلئے متعدد اقدامات کئے ہیں،جیسا کہ ذیل میں دیا گیا ہے:-
انٹیگریٹیڈ ڈیسیز سرویلانس پروگرام  :- آئی ڈی ایس پی کے تحت ، تمام ریاستوں اور ضلعی ہیڈ کوارٹروں ۱ٍمیں نگرانی کے یونٹ قائم کیے گئے ہیں اور وہ وبائی امراض سے متعلق ہفتہ وار اعداد و شمار کی اطلاع دے رہے ہیں۔ بیماریوں کے رجحانات کی نگرانی اور تربیت یافتہ ریپڈ رسپانس ٹیموں  کے ذریعہ ابتدائی بڑھتے ہوئے مرحلے میں وباء کا پتہ لگانے اور اس کی روک تھام کے لئے اعداد و شمار جمع کیے جاتے ہیں۔ چین ، ہانگ کانگ ، تائیوان ، وغیرہ جیسے مختلف ممالک سے آنے والے مسافروں کا تعاقب کرنے اور ان کی پیروی کے لئے آئی ڈی ایس پی کو کووڈ 19 کے سلسلے میں بھی تیار کیا گیا ہے۔
آروگیہ سیتو ایپ ، آئی ٹی اور الیکٹرونکس کی وزارت نے کووڈ 19 رابطہ ٹریسنگ ،علامات کی نقشہ سازی،خود تشخیص کےلئے تیار کیا ہے۔یہ کووڈ 19کےکلسٹروں کی شناخت میں بھی مدد گار ہے۔
کووین ایپ ایک ڈیجیٹل پلیٹ فارم ہے جو وزارت صحت اور خاندانی بہبود کے ذریعہ تیار کیا گیا ہے تاکہ ایجنسیوں کو کوڈ ۔19 ویکسی نیشن پروگرام کا ٹریک رکھنے میں مدد فراہم کرے اور ہندوستانی شہری کووڈ 19 ویکسین خوراک کیلئے درخواست دے سکیں۔
کووڈ انڈیا پورٹل اور جانچ کا پورٹل وزارت صحت اور ایف ڈبلیو کے ذریعہ تیار کیا گیا ہے تاکہ کووڈ -19 انتظامیہ کے مختلف پہلوؤں سے متعلق ریاست کے مخصوص اعداد و شمار کو جمع کیا جاسکے ،جیسے معاملوں کی تعداد ، انفراسٹرکچر کی دستیابی کی جانچ وغیرہ۔
آئی ڈی ایس پی تمام ریاستوں /مرکز کے زیر انتظام علاقوں میں نیشنل ہیلتھ مشن کے تحت نافذ کیا گیا ہے ،جس کا مقصد وبائی امراض سے ہونے والی بیماریوں کے سبب ہونے والے امراض کا پتہ لگانا اور ان کی روک تھام کےلئے اقدامات کرنا ہے۔ اس قسم کی بیماریوں کو پھیلنے سے روکنے کے لئے ریاستوں/مرکز کے زیر انتظام علاقوں کو آئی ڈی ایس پی کے تحت اضافی افرادی قوت اوربیماری کے پھیلنے کی جانچ کےلئے تصدیق شدہ ریپڈ رسپانس ٹیم  کے ممبروں کی تربیت،وبائی امراض سے متعلق بیماریوں کی نشاندہی کرنے کےلئے اضافی شعبوں کو مضبوط بنانے،ڈیٹا کا اندراج ،تجزیہ اور ڈیٹا کی منتقلی کےلئے سامان کی فراہمی کی سہولت فراہم کی جاتی ہے۔
اس کے علاوہ اس وزارت کے ذریعہ مرکزی سطح پر ہیلتھ اویئرنیس میڈیا کیمپین ،بیورو آف آؤٹ ریچ اینڈ کمیونی کیشن ،دوردرشن ،آل انڈیا ریڈیو وغیرہ کے ذریعہ مہم چلائی گئی ہیں ۔ اس وزارت کے ذریعہ گزشتہ پانچ سالوں میں ہونے والے اخراجات کی تفصیلات سوستھ ناگرک ابھیان  کے تحت درج ہیں:-
|
|
سال
|
|
اخراجات

|
|
2015-16
|
|
223.07
|
|
2016-17
|
|
251.08
|
|
2017-18
|
|
188.47
|
|
2018-19
|
|
226.57
|
|
2019-20
|
|
132.20
وزیر مملکت  جناب اشونی کمار چوبےنے آج یہاں لوک سبھا میں ایک سوال کے تحریری جواب میں یہ بات کہی۔
ش ح ۔ا م۔ م ف۔
U:2549
(Visitor Counter : 88